**Staben**



IT

# **Kontrakt for køb af institutionsside**

**under Aabenraa Kommunes hjemmeside**

Alle Aabenraa Kommunes institutioner tilbydes aftale om køb af separat institutions- hjemmeside, administreret gennem CMS-systemet Umbraco, driftet under Aabenraa Kommune.

Formålet med køb og etablering af en institutionshjemmeside, er ønsket om at tilbyde stordriftsfordele gennem fordelagtige vilkår og udvikling gennem standarder, der følger tendenserne på landsplan.

**Kontrakten indeholder beskrivelse af:**

1. Opstart
2. Indhold
3. Support
4. Økonomi
5. Opsigelse

**Kontrakten er indgået mellem IT-afdelingens digitaliseringsgruppe og:**

***Institutionens navn + ansvarlig for aftalen og dato.***

Med aftalen forpligter institutionen sig til løbende at opdatere informationerne.

**Institutionens domæne:**

***Domænenavn, der indgår i aftalen (www………..)***

**1. Opstart:**

Når kontrakten er returneret går web-gruppen, efter aftale med jer i gang med at oprette institutionssiden.

I forbindelse med oplæring i Umbraco, afholdes der kvartalsvise grundkurser. Det er vores leverandør Cabana, der står for den grundlæggende oplæring. Det er gratis at deltage og man kan deltage så ofte man vil – kurserne afholdes som videomøder.

På denne side, kan I se/tilmelde jer grundkurserne - <https://kommuneplatformen.dk/guide/kurser> (koden: Aabenraa123)

Vi anbefaler, at der som minimum er to personer, som læres op i Umbraco. Hvis der efterfølgende er nye personer, som skal oplæres kan disse blot tilmelde sig næstkommende grundlæggende kursus.

Hvis I ønsker at komme hurtigere i gang med at arbejde i Umbraco, kan I også få adgang til hjemmesiden før grundkurset og anvende de vejledninger, der er udarbejdet – disse findes her: <https://kommuneplatformen.dk/guide/velkomstpakker/til-redaktoereren>

I kan altid henvende jer til web-gruppen, hvis I har brug for hjælp.

På Medarbejderportalen finder I en liste over samtlige institutioner, der er gået i luften med egen institutionsside under Aabenraa Kommune.

Når siden er klar til at gå i luften, skal I kontakte web-gruppen. For at siden kan gå i luften skal I have et **domæne og et DNS-hotel** eller et **subdomæne**.

**Domæne og DNS-hotel** kan købes hos fx [www.dandomain.dk](http://www.dandomain.dk/) eller [www.scannet.dk](http://www.scannet.dk/).

Når I har bestilt domæne og DNS-hotel modtager I et brev/en mail, hvor I bliver bedt om at bekræfte domænet.

Når I har betalt jeres DNS-hotel modtager I et brev/en mail med brugernavn og password. Dette skal videresendes til web-gruppen. Vi sørger for, at jeres side går i luften.

**OBS: Alle institutionssider får automatisk et sikkerhedscertifikat (https://) når de går i luften med deres hjemmeside. Der er ingen ekstra omkostninger forbundet hermed.**

Har I brug for mere hjælp til, hvordan I får struktur på indholdet af hjemmesiden, er I velkomne til at kontakte Kommunikationsafdelingen.

**2. Indhold:**

Der udvikles løbende nye funktioner og moduler. Hvis du er interesseret I at se, hvilke funktioner der er i løsningen, findes disse her:

Artikelside-komponenter: <https://kommuneplatformen.dk/guide/opsaetning/komponenter/artikelside-komponenter>

Sektionsside-komponenter:

<https://kommuneplatformen.dk/guide/opsaetning/komponenter/sektionsside-komponenter>

Udover funktioner, tilbydes følgende:

* **Statistik**

Det er muligt at se statistik for hele sitet og for de enkelte sider. Herunder også døde links.

* **Colourbox/Skyfish – mere end 150.000 billeder**

Her har I mulighed for at finde billeder, som I frit kan bruge på hjemmesiden. I skal kontakte Susanne Sieljacks, [ss@aabenraa.dk](mailto:ss@aabenraa.dk) for at blive oprettet til Colourbox/Skyfish.

**3. Webtilgængelighed (webredaktørens opgave og ansvar)**

Der er kommet en lov om webtilgængelighed, der kræver, at en ny hjemmeside skal overholde loven om webtilgængelighed fra den dag, hjemmesiden går i luften.

Loven om webtilgængelighed skal sikre, at så mange, som muligt kan bruge offentlige myndigheders websteder. Det gælder ikke mindst brugere med handicap.

Når I går i luften med den nye hjemmeside, skal der lægges en webtilgængelighedserklæring i footeren på jeres hjemmeside. Webtilgængelighedserklæringen udfyldes her <https://edit.was.digst.dk/>.

**OBS: Dette kræver medarbejdersignatur.**

Inde på <https://digst.dk/digital-service/webtilgaengelighed> finder I også spørgsmål og svar til webtilgængelighed.

**4. Support**

Web-gruppen tilbyder telefonisk support eller support via mail:

Daniel Hansen [dha@aabenraa.dk](mailto:dha@aabenraa.dk) lokal 7338

Susanne Sieljacks [ss@aabenraa.dk](mailto:ss@aabenraa.dk) lokal 7344

Fejlmeldinger til leverandøren eller andre tekniske problemer vil hurtigst muligt blive sendt til leverandøren, og I vil blive orienteret herom.

**4. Økonomi:**

Etablering af en institutions hjemmeside koster **3.000 kr.** som engangsudgift – opkræves kort efter indgåelse af aftalen. Oprettelsesudgiften indeholder oprettelse i CMS-systemet og undervisning/support af redaktører.

Den årlige drift af hjemmesiden, **1.000 kr.** bliver opkrævet via budget-omplacering.

**Hvis udgiften dækkes af fonde eller andre midler**  
Søges udgifterne dækket af fonde eller andre midler, stilles der nogle gang krav om udspecificering af udgifterne. I den forbindelse gøres opmærksom på, at udgiften til oprettelsen og den årlige drift ikke kan udspecificeres eller dokumenteres yderligere.

Ændringer af webbudgettet, kan ændre driftsudgiften og skal skriftligt meddeles minimum 3 måneder forinden til alle berørte.

***EAN-Nr. skal oplyses***

Udgifter til køb og drift af eget domæne/subdomæne/DNS-hotel afholdes af institutionen.

Ønsker institutionen at tilkøbe yderligere assistance til opbygning af siden, kan dette ske efter skriftlige aftale om opgaven med aftalt estimat over opgaven. Webmedarbejderen dokumenterer ved afslutning af opgaven timeforbruget, som faktureres jf. gældende interne timepris, som findes IT’s afdelingsaftale.

**It-afdelingen indsamler løbende ønsker og forslag til fx videreudvikling**

Da Cabanas løsning er en fælles platform, er det Cabana der vurderer, hvilke udviklingsønsker der implementeres i deres løsning. Vi er en del af et fællesskab med andre kommuner og styrelser. Vi kan godt bidrage med ønsker til udvikling, men vi kan ikke stille krav om, at det udvikles.

Cabana sørger for, at løsningen til en hver tid er tidssvarende og, at systemet altid er sikkerhedsopdateret. Dvs. de løbende opdaterer Umbraco og dens komponenter.

**5. Opsigelse:**

Opsigelse skal varsles tre måneder i forvejen – skriftligt til web-gruppen. Overskydende driftsbeløb refunderes ikke.

To måneder efter nedlukningen af siden slettes hjemmesiden i systemet. Herefter er der ingen adgang til data mere. Hvis der er behov for mere end to måneder skal dette meddeles til web-gruppen.